AksaraLLM/aksara-bahasa-daerah-v1 huggingface dataset:
Sextans inggih punika salah satunggaling rasi lintang minor ingkang dipuntepangaken sepisanan wonten ing taun 1687 déning Johannes Hevelius. Namanipun dipunpendhet saking basa Latin kanggé sextan, salah satunggaling instrumen ingkang asring dipun-ginakaken déning Hevelius nalika ngawontenaken observasi. Rasi lintang punika mapan wonten ing laladan Equator ing langit caket kaliyan rasi lintang Leo lan Hydra.
Rasi lintang Sextans gadhah aréa ingkang ambanipun kirang langkung 314 drajat persegi lan ngewrat tigang lintang ingkang dipunmangertosi minangka planit-planit. Rasi lintang punika saged dipuntingali wonten ing latitude ing antawisipun +80° lan-80°lan ingkang saé piyambak dipuntingali wonten ing jam 9 dalu ing salebeting sasi April.

Lintang-lintang 
Sextans minangka salah satunggaling rasi lintang ingkang nutupi satunggaling laladan ingkang radi peteng ing langit. Piyambakipun namung gadhah satunggal lintangg ing sak nginggiling magnitudo kaping gangsal, ingkan dipunsebat α Sextantis, inggih punika wonten ing 4,49m. Lintang punika inggih satunggaling lintang raksasa pethak ingkagn tebihipun saking bumi udakawis 287 taun cahya. Wonten ing purwakaning abad kaping 20, lintang punika nyebrang saking belahan bumi langit lor tumuju dahteng belahan langit kidul.
[7892] gamma Sexantis inggih lintang ingkang padhang ingkang paling celak kanthi magnitudo kaping 12, ndamel lintang punika dados mlebet wonten ing sistem tigang lintang. Tebihipun lintang punika inggih kirang langkung 262 taun cahya saking bumi. [7892] beta Sextantis inggih punika lintang variabel ingkang kedheteksi gadhah warna biru-pethak ingakng tebihipun kirang langkung 345 taun cahya saking bumi. [7894] delta Sextantis inggih punika kurcaci biru pethak sanèsipun ingkang tebihipun kirang langkung 300 taun cahya. [7895] epsilon Sextantis inggih punika raksasa jene-pethak ingkang tebihipun kirang langkung 183 taun cahya.
Konstelasi sextans punika gadhah sapérangan lintang gandha, kalebet ing lebetipun wonten γ Sextantis, 35 Sextantis, lan 40 Sextantis. Lan ugi wonten sapérangan lintang variabel ingkang ugi narik kawigatosanipun para panaliti, kalebet
β Sextantis, 25 Sextantis, 23 Sextantis, lan LHS 292. NGC 3115. Satunggaling galaksi lentikuler inggih punika bendha langit lebet ingkang paling narik kawigatosanipun para panaliti.

Cathetan suku 

Rasi lintang
Serpens ("sawer", basa Yunani Kuna ) inggih punika salah satunggaling rasi lintang saking 88 rasi lintang modheren ingkang dipundhaptar déning International Astronomical Union lan ugi minangka salah satunggaling saking 48 rasi ingkang dipundhaptar déning Ptolemy. Serpens punika rasi lintang ingkang papanipun wonten ing laladan equator ingkang mapan wonten ing belahan langit sisih lor. Rasi lintang punika dipunpérang dados kalih pérangan, inggih punika Serpens Caput (sirah ula) ing sisih kulon lan Serpens Cauda (buntut ula) ing sisih wétan. Ing antawisipun kalih pérangan punika wonten Ophiuchus, serpent bearer. Manawi dipungambaraken wonten ing representasi figuratif, badan ula punika dipungambaraken medal sak wingkingipun Ophiuchus ing antawisipun μ Ser ing Serpens Caput lan ν Ser ing Serpens Cauda. Pratélan lintang ingkang padhang piyambak wonten ing konstelasi Serpens inggih punika Unukalhai utawi Cor Serpentis "Serpent's Heart", kanthi magnitudo ingkang cetha inggih punika 2,63.

 
Konstelasi sking rasi lintang Serpens punika gadhah area ingakng ambanipun kirang langkung 637 drajat persegi lan ngewrat gangsal lintang ingkang dipunmangertosi minangka planit-planit. Rasi lintang Serpens punika badhé katingal saé manawi dipuntingali nalika jam 9 dalu ing salebeting sasi Juli.

Lintang-lintang 
Amargi Serpens dipunanggep dados satunggaling konstelasi, sanajan ta dipunperang dados kalih pérangan, urutan ingakng dipuntedahaken déning Bayer mlebet urutan ingkang paling terang ing antawisipun kalih pérangan wau.
Namung salah satunggal saking lintang ing Serpens ingkang langkung padhang tinimbang sak protelon magnitudonipun ingkang katingal, saéngga konstelasi serpens punika boten gampil kanggé dipuntingali. α Serpentis, ingkang dipunjenengi Unukalhai, inggih pérangan wonten sirahipun. δ Serpentis, ugi wonten ing sirahipun konstelasi kasebat, ingkang punika inggih lintang gandha 210 taun cahya saking bumi. θ Serpentis ugi dipunsukani nama Alya (utawi basa Arab ipun inggih punika "ula"), ingkang wonten ing pérangan buntutipun ugi kalebet lintang gandha.
Lintang-lintang ingkang wonten ing pérangan sirah kapérang saking lintang
α, β, γ, δ, ε, ι, κ, λ, μ, π, ρ, σ, τ, χ and ω Serpentis. Stars in the tail include ζ, η, θ, ν, ξ, lan ο Serpentis.

Serpens kalebet wonten ing konstelasi kulawarga rasi lintang Hercules, sesarengan kaliyan Hercules, Sagitta, Aquila, Lyra, Cygnus, Vulpecula, Hydra, Sextans, Crater, Corvus, Ophiuchus, Scutum, Centaurus, Lupus, Corona Australis, Ara, Triangulum Australe lan Crux.
Konstelasi sanèsipun ingkang wonten ing sakitering rasi lintang Serpens punika ing antawisipun wonten Corona Borealis, Bootes, Virgo, Libra, Ophiuchus, Hercules, Aquila, Sagitarius lan Scutum.

Cathetan suku 

Rasi lintang
Raúl González Blanco, utawi Raúl () inggih punika minangka salah satunggaling juru main bal-balan asal nagara Spanyol ingkang main minangka penyerang. Wiwit mangsa 2012–13, piyambakipun main kanggé Al Sadd ing Liga Qatar sasapunipun kagabung kanthi status bébas transfer.

Raúl sampun main kanggé Real Madrid ing tingkat senior wiwit 1994. Piyambakipun sampun main langkung saking 100 tetandhingan kanggé Tim Nasional Spanyol lan minangka pencetak gol ingkang kathah piyambak kanthi 44 gol. Piyambakpiun tampil sesarengan ing Timnas Spanyol ing Piala Dunia FIFA 1998, Euro 2000, Piala Dunia FIFA 2002, Euro 2004, lan Piala Dunia FIFA 2006.

Raul ugi mapan ing urutan angka 12 kanggé pencetak gol ingkang kathah piyambak ing sajarah bal-balan Spanyol kanthi 323 gol saking 741 tetandhingan. Sedaya gol mau minangka kanggé Real Madrid, lan punika damel piyambakipun mapan ing urutan angka 3 minangka pencetak gol ingkang kathah piyambak ing Real Madrid salawasing wekdal.

Piyambakipun mesthi migunakaken kaos kanthi nomer punggung angka 7 nalika main kanggé Spanyol, Real Madrid, lan Schalke 04.

Prestasi

Klub 
 La Liga Spanyol: 1995, 1997, 2001, 2003, 2007 lan 2008
 Piala Super Spanyol: 1997, 2001, lan 2003
 Liga Champions UEFA: 1998, 2000, lan 2002
 Piala Super Éropa: 2002
 Piala Interkontinental: 1998 lan 2002

Pribadi 
 Piala Pichichi: 1999 lan 2001
 Pemain Paling Apik Spanyol: mangsa 1996-1997
 Penyerang Paling Apik UEFA: 2000, 2001, lan 2003
 Pemain Paling Apik Piala Interkontinental 1998
 Pemain Paling Apik versi Federasi Sajarah Sepak Bola Internasional (IFFSH) 1999
 Ulah ragawan Terkemuka Spanyol 2000
 Pencetak gol ingkang kathah piyambak angka 2 kali ing Liga Champions UEFA: mangsa 1999 lan 2000
 Medali emas Royal’s Order kanggé Ulah ragawan 2006
 Sepatu Perunggu Éropa 1999 lan 2001
 Medali perunggu Pemain Paling Apik Donya FIFA 2001
 Medali pérak  Pemain Paling Apik Éropa 2002

Sanèsipun 
 Pencetak ingkang kathah piyambak Real Madrid kanthi 307 gol ing sadaya tetandhingan laliga
 Mencetak gol ke-800 ing sajarah  ing 27 Maret 1997 nalika nglawan 
 Mencetak gol ke-900 ing sajarah timnas Spanyol padha 7 September 2002 saat melawan 
 Pencetak gol ingkang kathah piyambak sepanjang masa ing timnas Spanyol
 Penampilan ingkang kathah piyambak ing timnas Spanyol
 Pencetak gol ingkang kathah piyambak kanggé juru main ingkang taksih aktif ing Liga Spanyol
 Penampilan ingkang kathah piyambak ing Liga Champions UEFA
 Pencetak gol ingkang kathah piyambak ing Liga Champions UEFA kanthi 72 gol
 Mencetak 2 gol saking 3 ing tetandhingan Final Liga Champions UEFA 2000 lan Final Liga Champions UEFA 2002
 Pencetak gol ingkang kathah piyambak nalika nglawan Barcelona ing sajarah Real Madrid kanthi 10 gol

Jroning Angka

Klub

Nagara

Rujukan 

 
 Profil pada situs web Schalke04
    Profil pada situs web Real Madrid
 

Lair 1977
Wong urip
Pemain bal-balan Spanyol
Pemain Piala Dunia FIFA 2006
Pemain FC Schalke 04
Pamain Real Madrid CF
Pamain Bundesliga
Pamain bal-balan Spanyol
Prefektur Aichi (愛知県 Aichi-ken) prefektur Jepang  ingkang mapan wonten ing wewengkon Chubu, pérangan tengah Pulo Honshu, Jepang. Kutha krajan Prefektur Aichi inggih punika Nagoya.

Sajarah 
Mulanipun wewengkon punika kapérang dados tigang provinsi inggih punika Owari, Mikawa, lan Ho. Bibar era Taika, Mikawa lan Ho dipundadosaken satunggal laladan. Nalika taun 1871, sasampunipun penghancuran sistem Han, sadaya wewengkon Owari kejawi ujung Chita, resmi minangka prefektur Nagoya. Wonten ing wekdal ingkang sami, Mikawa kagabung kaliyan ujung Chita lan ndhapuk Prefektur Nukata. Prefektur Nagoya dipunewahi namanipun dados Prefektur Aichi nalika April 1872 lan nalika 27 November dados satunggal kaliyan Prefektur Nukata.

Géografi 
Mapan wonten ing celak pérangan tengah saking pulo utami Jepang, Honshu, Prefektur Aichi adep-adepan kaliyan Lempongan Ise lan Mikawa ing sisih kidul, Ugi winatesan kaliyan Prefektur Shizuoka ing sisih wétan, Prefektur Nagano ing timurlaut, Prefektur Gifu ing sisih lèr, lan Prefektur Mi ing sisih kilèn. Dawanipun kirang langkung 106 km saking wétan mangilen lan 94 km saking lèr mangidul. Kanthi wiyar 5,153.81 km² Prefektur Aichi cakupanipun sakiwa-tengené 1.36% saking wiyaripun sadaya Jepang. Titik paling inggil punika Chausuyama kanthi 1415 m dpl. Pérangan kilèn saking prefektur punika dipundominasi déning Nagoya, kutha paling ageng kaping 4 ing Jepang lan wewengkon suburbanipun. Déné ing sisih wétan katingal langkung andhap padating penduduk, nanging wonten sapérangan pusat indhustri utami ingkang wonten ing pérangan punika .

Kutha-kutha

Kutha alit lan désa 
Wonten ing ngandhap punika kutha-kutha alit lan désa ing Prefektur Aichi ing saben dhistrikipun.

Ékonomi 
Asil indhustri Aichi punika kalebet ingkang paling inggil ing Jepang. Prefektur Aichi kawéntar minangka pusat indhustri otomotif lan penerbangan ing Jepang. Sapérangan perusahaan ingkang gadhah markas ageng ing Prefektur Aichi antawisipun:

 Aisin Seiki (Kariya)
 Brother Industries, Ltd. (Nagoya)
 Central Japan Railway Company (Nagoya)
 Matsuzakaya (Nagoya)
 Nagoya Railroad (Nagoya)
 Nippon Sharyo (Nagoya)
 Noritake (Nagoya)
 Toyota Motor Corporation (Toyota)

Perusahaan kados Daimler Chrysler, Fuji Heavy Industries, Mitsubishi Motors, Pfizer, Sony, Suzuki, lan Volkswagen ugi ngopreasikaken pabrikipun wonten ing Aichi.

Cathetan suku 

 
Aichi
Memori kilat (flash memory) yakuwi jinisé EEPROM kang bisa dadi papané data memori kang akèh, bisa uga mbusak lan nyerat operasi pemrograman. Istilah gampangé yakuwi, chip memori kang bisa nyimpen seratan, ora kaya chip memori akses acak/RAM, memori iki bisa nyimpan datané tanpa mbutuhaké penyediaan listrik. Memori iki racaké digunakaké ning kartu memori, kandar kilat USB (USB flash drive), pemutar MP3, kodhak digital, lan telepon genggam.

Pranala njaba 
 
 
 YAFFS - Yet Another Flash Filing System, is a filing system optimised for NAND Flash chips (GPL) 
 Memory Technology Device (MTD) Subsystem for Linux
 A Nonvolatile Memory Overview
 How Flash Memory Works
 Comparison of flash memory cards at Steve's Digicams
 32 gigabyte flash memory card in development

Elektronika digital
Memori komputer
utawi konbu inggih punika ganggang sagara (rumput laut) padatanipun saking spesiès Laminaria japonica ingkang dipunkonsumsi déning tiyang ing nagara-nagara Asia Wétan kados Tiongkok, Koréa lan Jepang . Wonten ing Basa Koréa kawéntar kanthi nama dashima utawi haidai (). Ing Jepang, kombu dipun-ginakaken wonten ing masakan Jepang minangka bahan dhasar kaldu ingkang dipunwastani dashi, dipunmasak kaliyan janganan lan daging, utawi dipundamel dedhaharan olahan minangka lawuh. Dashi kombu punika kaldu bening ingkang dipunpendhet saking kombu. Kombu dipunsukakaken ing panci ingkang wonten toyanipun, lajeng dipunmasak dumugi umub, kombu dipunangkat, pungkasan toya asil saking godhogan punika sampun siyap dipun-ginakaken . Kombu ingkang taksih mentah dipunsadé kanthi wujud garing mawi ukuran ingkang béda-béda gumantung regi lan kabetahan. Kombu garing ingkang saé piyambak ingkang dipun-ginakaken wonten ing restoran wonten ingkang dipunsadé kanthi wujud lembaran ingkang dawanipun kirang langkung 1 m dumugi 2 m.

Dhaharan olahan 
Wonten ing kutha Sakai, (Prefektur Osaka) ingkang kawentar minangka pusat pengrajin barang landhep, lumah kombu dipunserut nanging sadèrèngipun dipun-kom ing campuran gula lan cuka. Produk pungkasan serutan tipis kombu kanthi warni putih radi krem dipunwastani oboro kombu ingkang raosipun radi asin lan legi. Oboro Kombu kaginakaken minangka penyedap manéka jinis masakan Jepang ingkang wujud sup bening, dipunsebar ing nginggilipun udon, utawi minangka bungkus onigiri lan baterazushi. Serutan pérangan ireng kombu ingkang kathah kénging campuran gula lan cuka dipunwastani kuroi oboro. Serutan ign pérangan jero kombu ingkang namung sakedhik kénging cuka lan asring dipunanggep minangka pérangan ingkang paling écho dipusebat futo shiro oboro. Pérangan utami kombu ingkang sampun boten dipunserut malih punika dipusebat shiroita kombu lan dipun-ginakaken ing oshizushi.

Kombu ugi dipunproses dados manéka dedhaharan olahan kanggé kancanioun sekul utawi bahan kanggé isi onigiri.
 Shio kombu
 Kombu mawi raos asem-asin ingkang dipuntugel persegi empat, padatanipun dipundhahar kaliyan ngunjuk teh ijo.
 Kombu tsukudani
 Kombu ingkang dipunmasak kaliyan gula, kecap asin, utawi manéka jinis bahan sanèsipun kados jamur shiitake, jamur matsutake, lan iwak teri.
 Nishin (ayu) no kombu maki (ulam hering utawi ulam ayu ingkang dipunbungkus kombu lan dipunolah kanthi cara tsukudani)
 Permen kombu
 Kombu mentah dipunpdhahar minangka sashimi ing Hokkaido
 Su kombu

Spesies 
(Nama Jepang lajeng nama binomial)
 Karafuto kombu L. saccharina ngandhut manitol saéngga wonten raso legi.
 Ma-kombu Saccharina Japonica
 Mitsuishi-kombu utawi dashi-kombu L. angustata ingkang kaginakaken kanggé damel dashi
 Naga-kombu L. longissima
 Rishiri-kombu Saccharina ochotensis ingkang kaginakaken kanggé damel kaldu sup.

Cathetan suku 

Davidson, Alan. Oxford Companion to Food (1999), "Kombu", p. 435 ISBN 0-19-211579-0

Bahan panganan Jepang

zh:海帶
Carnotaurus ya iku sawijining jinis dinosaurus theropoda abelisaurid kang urip ing Periode Kretaseus pungkasan 71-65 yuta taun, ana ing tlatah sing saiki. Jenenge iki mung digabungake karo tembung "taurus" saka Latin sing tegesé daling.

Kéwan prasajarah
Dinosaurus
Jenderal (Purn.) Edi Sudradjat () inggih punika salah satunggaling tokoh militèr Indonésia. Piyambakipun minangka namung satunggaling tiyang ingkang naté njabat minangka Kepala Staf Angkatan Dharat (TNI-AD / KSAD), Panglima ABRI lan Mantri Pertahanan dan Keamanan Indonésia wonten ing wekdal ingkang sesarengan.

Karier ing militèr 
Lulusan Akademi Militer Nasional angkatan ingkang angka 1 (1960) ing pundi piyambakipun ugi kapilih minangka lulusan ingkang saé piyambak wonten ing angkatan mau, piyambakipun lajeng dipuntugasaken minangka Komandan Peleton wonten ing Batalyon Infanteri 515/Tanggul, Jember dangunipun antawis 2 taun (1961-1962) lajeng ugi partisipasi wonten ing salebeting Operasi Trikora. SAsampunipun punika, wonten ing taun 1960-an, Edi Sudradjat dipuntugasaken ing operasi nglawan pihak Républik Maluku Selatan, Organisasi Papua Merdeka, sarta Gerakan 30 September (PKI).

Wonten ing taun 1980 piyambakipun dados Brigadir Jenderal kanthi kalungguhan Panglima Komando Tempur Lintas Udara Kostrad. Setunggal taun candhakipun, piyambakipun dados Panglima Kodam II / Bukit Barisan wonten ing Medan kanthi pangkat Mayor Jenderal dumugi ing taun 1983, lajeng piyambakipun ugi dados Pangdam Kodam III / Siliwangi wonten ing Bandung wonten ing taun 1983-1985.

Sadangunipun kalih taun sabibaripun punika, (85-86), Edi Sudradjat dipunangkat minangka Asisten Operasi Kasum ABRI saderengipun kalajengaken dados Letnan Jenderal kanggé kalungguhan Wakil Kepala Staf TNI-AD saking taun 1986 dumugi ing taun 1988. Salajengipun wonten ing taun 1988 dumugi taun 1993, piyambakipun dados Kepala Staf TNI-AD. Taun 1993, piyambakipun dipunpitadosi dados Panglima ABRI nggantosaken Try Sutrisno. Edi Sudradjat minangka perwira tinggi ingkang angka 1 lulusan AMN ingkang dados Panglima ABRI. Kajawi punika, wonten ing taun ingkang sami, piyambakipun dipunangkat dados Mantri Pertahanan dan Keamanan wonten ing Kabinet Pembangunan VI. Jabatan rangkap mau dipulaksanakaken saderengipun piyambakipun masrahaken kalungguhan Panglima ABRI dhateng Jenderal TNI Feisal Tanjung, mantan Kasum ABRI ingkang langkung kawentar sasampunipun mimpin DKP wonten ing kasus Santa Cruz, Timor Leste. Pungkasan piyambakipun njabat minangka Ketua Umum Parté Keadilan dan Persatuan Indonésia.

Nalika njabat minangka KSAD, Edi kalebet pimpinan TNI ingkang nywantenakenyang obahan back to basic utawi "wangsul dhateng barak" kanggé bala. Tegesipun bala kedah wiwit nilaraken bisnis militeripun lan namung konsèntrasi dhateng tugas-tugas lan kuwajibanipun minangka garda bangsa ingkang profésional.

Cathetan suku 

 "Jenderal (Purn) Edi Sudradjat Meninggal Dunia" , KOMPAS

Lair 1938
Pati 2006
Tokoh militèr Indonésia
Panglima TNI
KSAD
Mantri Pertahanan Indonésia
Reticulum inggih punika satunggaling rasi lintang ingkang alit, lemes, lan ingkang mapan wonten ing belahan langit sisih kidul.. Reticulum inggih punika nama Latin saking "net" alit, utawi jaring reticle ingkng wonten ing fokus [[lensa] mata teleskop ingkang dipun-ginakaken kanggé ngukur posisi lintang. Konstelasi reticulum punika badhé katingal saé manawi dipuntingali ing antawisipun sasi Oktober lan Dhésèmber, nanging boten saged dipuntingali saking tengahan garis lintang ngantos ing sak lor ipun garis lintang.

Sajarah 
Konstelasi Reticulum punika sepisanan dipuntepangaken déning Isaac Habrecht II wonten ing globe langit ing taun 1621, ingkang namanipun Rhombus. Ing salajengipun namanipun dipun-gantos déning astronom Prancis inggih punika Nicolas Louis de Lacaille wonten ing abad kaping wolulas. Ing sadangunipun piyambakipun mapan wonten ing Cape of Good Hope, piyambakipun maringi nama konstelasi punika kanthi sebatan "le Réticule Rhomboide, kanggé mengeti reticle ingkang wonten ing lensa mripat teleskopipun. Lajeng piyambakipun nyerat kanggé Retikulum ing seratan Latin ing katalog lintangipun kanthi nama "'Coelum Australe Stelliferum". Ing taun 1810, lintang Reticulum dipun-ginakaken déning Marmor Sculptile, ingkang minangka gambaran patung saking Christopher Columbus, nanging gambaran punika boten misuwur ing kalanganipun para astronom.
Konstelasi REticulum kanthi resmi dipunakeni déning Majelis Umum sepisanan, International Astronomical Union wonten ing taun 1922. Wates-watesaning kanggé rasi lintang punika lan rasi sanèsipun dipunsusun déning astronom Bèlgi, [Eugène Delporte]] ing sadawanipun busur hak minggahipun lan deklinasinipun ing taun 1875. Katrangan punika dipunwedalaken ing taun 1930 wonten ing Delimination Scientifique des Constellations saking perintahipun IAU.

Lintang-lintang 
Namung wonten kalih lintang ing konstelasi Reticulum ingkang padhangipun langkung saking gangsal magnitudo, inggih punika Alpha (α) lan Beta (β) reticuli. Lintang abrit R Reticuli inggih punika variabel Mira. Variabel punika kapanggih déning C. Ragoonatha chary nalika wonten ing Madras Observatory ing India.
Lintang binet ingkang wonten ing sistem Epsilon Reticuli kapérang saking kelas spektral K2IV, lintang punika dipunorbitaken déning white dwarf. Adhedhasar pngukuran parallax, sistem punika tebihipun wonten ing papan ingkang jarakipun 50 taun cahya saking srengéngé. Wonten ing taun 2000, satunggaling planit pendhamping dipunbiwarakaken ngorbit wonten ing lintang ε Reticuli A.

Zeta Reticuli inggih punika satunggaling sistem lintang binar ingkang amba, ingkang kekalih anggotanipun meh sami kaliyan srengéngé. Sistem punika mapan wonten ing papan ingkang tebihipun kirang langkung 39 taun cahya.
Ing taun 2005, satunggaling tipe la supernova kapanggih wonten ing galaksi spiral NGC 1559, ingkang mapan wonten ing konstelasi Reticulum.

Uga delengen 
 Pratélan lintang ing rasi lintang Reticulum

Cathetan suku 

Rasi lintang
Komisaris Pulisi Raden Soekarno Djojonegoro () inggih punika Kepala Kapulisèn Nagara Républik Indonésia (rumiyin ingkang nama Kepala Kapulisè Nagara) sakin 15 Dhésèmber 1959 dumugi 29 Dhésèmber 1963.

Awal gesang lan karir 
Piyambakipun minangka putra angka sekawan Bupati Banjarnegara, Radèn Adipati Djojonagoro II. Karir kapulisènipun dipunwiwiti saking taun 1928, sasampunipun piyambakipun mungkasaken pendidikanipun wonten ing Osvia. Jabatan ingkang angka pisanipun inggih punika minangka AIB wonten ing Jatibarang. Piyambakipun lajeng dados Mantri Pulisi Residèn Jepara Rembang (1931), Asistèn Wedana Banyumas (1934), Asistèn Residèn Lampung (1935), Mantri Pulisi Kedungwuni, Pekalongan (1936), Asistèn Wedana Pulisi Tegal (1941), Kepala Seksi IV Pulisi Kota Semarang (1942), Kepala Pulisi Salatiga (1943), Kepala Pulisi Istiméwa Kota Semarang (1944), Keibikatyo Kota Semarang (1944), Kepala Pulisi Kendhal (1945), Kepala Umum Kantor Besar Pulisi Semarang (1945), Kepala Pulisi Karèsidènan Pekalongan (Pebruari 1950), Kepala Pulisi Karèsidènan Surabaya (Agustus 1950), Kepala Kepulisian Provinsi Jawa Timur (Dhésèmber 1950), lan Ajun Kepala Kepulisian Nagara (November 1959).

Minangka Kepala Kapulisèn Nagara 
Wonten ing 15 Dhésèmber 1959, Djojonegoro dipunlantik dados Kepala Kapulisen Nagara nggantosaken Raden Said Soekanto Tjokrodiatmodjo.

Sapérangan prastawa nalika piyambakipun njabat minangka Kepala Kapulisen Nagara:
 1960 - Kepolisan Nagara kagabung wonten ing ABRI
 1 Juli 1960 - 4 janji prajurit kepulisian, "Catur Prasetya" dipunikraraken
 April 1961 - Catur Prasetya resmi dipundadosaken pedoman makarya kepulisian RI kejawi Tribrata minangka pedoman gesang
 1962 - Kepulisian Nagara Républik Indonésia gantos nama dados Angkatan Kepulisian RI (AKRI)

Masa kepemimpinanipun dipuntandhani konflik kaliyan Walanda lan pemberontakan-pemberontakan ingkang dipuntindakake déning PKI, DI/TII, APRA lan sanès-sansipun, nanging bab-babpunika saged dipuntandangi kanthi saé.

Sasampunipun Kapolri lan Pungkasaning Gesang 
Piyambakipun kagantosaken déning Ajun Komisaris Besar Pulisi Soetjipto Danoekoesoemo nalika 30 Dhésèmber 1963 lan langsung dipunangkat minangka Mantri Penasihat Présidhèn kanggé Urusan Dalam Negeri. Djojonegoro mlebet masa pènsiun wiwit 31 Juli 1966. Dinten-dintenipun dipunlampahi kaliyan kulawarganipun.

Djojonegoro tilar donya wonten ing Griya Sakit Dr. Cipto Mangunkusumo, Jakarta. Piyambakipun nilaraken garwanipun, R.A. Sukatinah, lan 5 putra. Kanthi panyuwunipun, jenazahipun dipunsarèkaken wonten ing pasaréan mligi kanggé pasaréan kulawarganipun Djojonagoro, "Suwondo Giri" ing Banjarnegara.

Cathetan suku

Kapolri
Kuil Meiji (明治神宮 Meiji Jingū), mapan wonten ing Shibuya, Tokyo lan kalebet Kuil Shinto ingkang dipundedikasiaken kanggé muja arwah Kaisar Meiji sarta garwanipun, Permaisuri Shōken.

Sajarah 
Bibar Kaisar Meiji tilar donya nalika taun 1912, Parlemen Jepang ngawontenaken resolusi kanggé mengeti jasa Sang Kaisar wonten ing Restorasi Meiji . Satunggaling taman kembang iris ing area Tokyo. Sang Kaisar lan permaisurinipun naté dugi wonten ing mriku dipunpilih minangka lokasi pambangunan kuil, Konstruksi kawiwitan nalika taun 1925, kuil punika dipunyasa kanthi corak tradhisional Nagarezukuri sarta kasusun kathahipun saking cemara Jepang lan tembaga. Kuil punika resmi ing taun 1920, kapungkasan taun 1920 ugi, lan kanthi resmi tamanipun rampung kadamel ing taun 1926. Kuil Meiji kanthi resmi dipunrancang déning salah satunggaling Kanpei-taisha (官幣大社), inggih punika tiyang ingkang gadhah pangkat paling inggil wonten ing kuil ingkang dipunsokong déning pamaréntah. Wangunan asli kuil punika risak nalika Serangan Udara Tokyo nalika Perang Dunia II . Lajeng kuil punika dipunrekonstruksi malih awit saking dana saking umum lan kapungkasan ing wulan Oktober taun 1958.

Kuil Meiji dados salah satunggal papan kunjungan Mantri Luar Negeri Amérikah Sarékat Hillary Clinton ing taun 2009. Bibar dugi ing Tokyo ing kunjungan luar nagari kapisan minangka Mantri Luar Negeri ugi kanggé dados sesulih présidhèn énggal Amérikah Sarékat Barrack Obama, piyambakipun langkung rumiyin dhateng dugi Kuil Meiji kanggé kepanggih kaliyan pemimpin Jepang minangka gambaran pakurmatanipun dhumateng sajarah lan kabudayan Jepang. Ing Januari 2010, Mantri Luar Negeri Jerman Guido Westerwelle nedahaken pakurmatan ingkang sami nalika rawuh ing kuil punika.

Komplèks Kuil 
Kuil Meiji mapan wonten ing wana kanthi wiyar 700.000 mèter pasagi (kirang langkung 175 are). Aréa punika katutup kaliyan wana evergreen ingkang kapérang dados 120.000 wit kanthi 365 spesiès ingkang béda. Wit-witanipun ing mriku dipunsumbang déning masarakat jepang saking samubarang kalangan nalika kuil punika wiwit dipunyasa. Wana punika kathahipun dados papan rekreasi lan relaksasi ing pusat kutha Tokyo. Kuil Meiji punika kapérang dados kaliha area utami, inggih punika Naien lan Gaien

Naien 
Naien kalebet wewengkon pérangan jero kuil ingkang kapusat lan kalebet musiyum harta karun ingkang nyimpen manéka seratan Kaisar lan sang permaisuri. Musiyum punika dipunyasa kanthi corak Azukezukuri.

Gaien 
Gaien kalebet wewengkon pérangan njawi kuil ingkang kalebet Gladri Gambar Peringatan Meiji mawi 80 koleksi mural ageng minangka ilustrasi prastawa wonten ing gesangipun Sang Kaisar sarta permaisurinipun. Ugi kalebet fasilitas ulah raga ingkang manéka warni ing antawisipun stadion nasional Jepang. Kajawi punika ugi kalebet Aula Peringatan Meiji ingkang wiwitanipun kaginakaken minangka papan pepanggihan pamaréntah. Sapunika papan punika kanggé papan mantènan ing tradisi agami Shinto.

Cathetan suku

Pranala njawi 

 Situs resmi basa Inggris 
 Peta basa Inggris Kuil Meiji 

Kuil Shinto
Kabudayan Jepang
Inspektur Jenderal Soetjipto Danoekoesoemo () inggih punika Kepala Kapulisèn Nagara Républik Indonésia saking 30 Dhésèmber 1963 dumugi 8 Mèi 1965.

Masa alitipun dipuntelasaken wonten ing bangku HIS, MULO lan SMA-C. Piyambakipun lajeng ndhèrèk pendidikan wonten ing Kotoka I (Sekolah Pérangan Tinggi Kapulisèn) Sukabumi (1943). Sasampunipun tamat, Danoekoesoemo dipunangkat dados Komandan Batalyon Pulisi Istimewa Surabaya(1945).

Soetjipto wangsul malih ndhèrèk pendidikan Hersholing Mobrig wonten ing Sukabumi (1950). Sasampunipun punika, piyambakipun dipunangkat dados Wakil Koordinator lan Inspektur Mobile Brigade Pulisi Jawa Timur (1951), lan Wakil Koordinator lan Inspektur Mobrig Pulisi Jawa Tengah (1954). Piyambakipun lajeng dipunkintun dhateng Italia saperlu sinau malih babagan ngèlmu kepulisian. Pungkasaning taun 1960, piyambakipun dipundunungaken minangka Ajun Komisaris Besar Pulisi Kastaf wonten ing Markas Pimpinan Komandan Mobrig Pulisi Pusat.

Taun 1961, Soetjipto nglampahi pendidikan militèr-kepulisian wonten ing Advance Army School, Fort Benning, Amérikah Sarékat, kalajengaken kanthi pendidikan wonten ing Army Command & General Staff College, Fort Leavenworth, sarta kursus pertahanan sipil wonten ing New York. Sawangsulipun dhateng Indonésia, piyambakipun dipunpromosikaken njabat Komandan Mobrig Pulisi Pusat (1962). 2 taun candhakipun, Soetjipto dipunlantik dados Kepala Kapulisèn Nagara (1964) nggantosaken Jenderal Pol. Soekarno Djojonegoro.

Sapérangan prastawa-prastawa wigati nalika njabat minangka Kepala Kapulisèn Nagara:
 19 Maret 1965 - Sekolah Staf lan Komando Angkatan Kapulisèn (Seskoak) wonten ing Lembang, Bandung, dipunbiyangun. 
 15 Maret 1965 - pemberlakuan KUHP Tentara, HAP Tentara lan KUDT kanggé anggota Polri

Piyambakipun dipungantosaken déning R. Soetjipto Joedodihardjo nalika 9 Mèi 1965. Sasampunipun punika, piyambakipun dados Duta Besar Rl kanggé nagara Bulgaria (1966-1969) lajeng dados anggota DPRGR lan MPRS (1970), sarta Anggota DPR-MPR RI dangunipun antawis 4 taun (1971-1974).

Penghargaan 
Sapérangan tandha jasa ingkang sampun katampi:
 Bintang Bhayangkara (I lan II)
 Bintang Dharma
 Bintang Gerilya
 Satya Lencana:
 SL Panca Warna II
 SL Dasa Warsa
 SL Yana Utama
 SL Karya Bhakti
 SL Perang Kemerdekaan (I lan II)
 SL GOM (I sampai V)
 SL Veteran RI
 The Order of Merit 3rd Class saking Républik Arab Bersatu (1961)

Cathetan suku

Kapolri
Duta Besar Indonésia
Tokoh dari Tulungagung
inggih punika dinten paling pungkasan wonten ing satunggal taun ing Jepang . Miturut kalender lawas Jepang ingkang dhedhasar kalender lunisolar (kalender Tempō misalnya), ōmisoka mapan wonten ing tanggal 30 wulan 12, utawi tanggal 29 wulan 12. Jumbuh kaliyankalender Grégorius ingkang dipun-ginakaken ing Jepang wiwit saking taun 1873, ōmisoka punika ing 31 Dhésèmber . Nama sanès kanggé ōmisoka inggih punika  asalipun saking tembung  ingkang ateges bersembunyinya bulan.

Ètimologi 
Wonten ing kalender lawas Jepang, dinten pungkasan saben taun dipunsebat . Ing antawisipun misoka satunggal taun, dinten pungkasan ing wulan 12 utawi wulan wuntu 12 dipunsebat ōmisoka (misoka ageng). Misoka asalipun saking tembung miso (三十, tigang dasa), misoka ateges dinten kaping 30 . Sanajan wonten periode wulan dawa lan periode wulan cendhèk, wonten wekdalipun misoka jaman rumiyin dugi ing tanggal 29. Wiwit dipun-ginakaken kalender Grégorius ing Jepang, ōmisoka asring dipunrayakaken nalika tanggal 31 Dhésèmber.

Tradisi gantos taun

Toshikoshi soba 
Wengi gantosipun taun punika kalebet nalika dhahar toshikoshi soba (soba duduh nglewati taun) sareng kaliyan kulawarga. Mi soba ingkang alus lan dawa punika dados simbol saking kekajengan gesang kanthi tansah pikantuk kasarasan, tentrem lan dawa umuripun. Soba dipunpitayani minangka dedhaharan séhat amargi dipundamel saking glepung gandum jaran ingkang kawéntar minangka tuwuhan tahan kaliyan cuaca ingkang boten saé. Tuwuhan gandum jaran tuwuh malih sanajan kengoing jawah lan angin. Para penyade ing jaman Edo, nalika dinten pungkasan saben wulanipun repot sanget dumugi wanci dalu. Padatanipun dhahar soba duduh kanggé dhahar wengi. Pengrajin lembaran emas gadhah pakulinan ngempalaken serpihan-serpihan ngginaken gumpalan adonan saking mi soba. Awit saking punika, dhahar mi soba dipunpitadosi saged ngempalaken arta. Soba ingkang gampil pedhot punika dados simbol utang ingkang gampil dipunbayar lan masalah ingkang gampil dipunicalaken nalika taun ingkang énggal.

Hatsumode 
Bibar gantosing taun, tiyang Jepang rawuh ing kuil Shinto lan kuil Buda kanggé nglampahi hatsumōde. Wonten ugi tradisi , inggih punika sowan dhateng kuil nalika wengi taun énggal, kondur dhateng griya lajeng bibar gantosing taun kondur malih dhateng kuil.

Cathetan suku

Ugi pirsani 
 Bōnenkai

Pranala njawi 
 Uniknya Perayaan Tahun Baru

Festival ing Jepang
Hari raya Buda
Tun énggal ing Jepang

wuu:年三十夜
zh:除夕
zh-yue:除夕
Hoegeng Imam Santoso () inggih punika salah satunggaling tokoh militèr lan kapulisèn Indonésia lan ugi salah satunggaling penandatangan Petisi 50.

Latar belakang 
Piyambakipun mlebet pendidikan HIS nalika yuswanipun angka 6 taun, lajeng kalajengaken dhateng MULO (1934) lan nglamapahi sekolah menengah wonten ing AMS Westers Klasiek (1937). Sasampunipun punika, piyambakipun sinau ngèlmu hukum wonten ing Rechts Hoge School Batavia taun 1940. Rikala masa pendudukan Jepang, piyambakipun ndhèrèk gladhen kemiliteran Nippon (1942) lan Koto Keisatsu Ka I-Kai (1943). Nembe piyambakipun dipunangkat dados Wakil Kepala Pulisi Seksi II Jomblang Semarang (1944), Kepala Pulisi Jomblang (1945), lan Komandan Pulisi Tentara Laut Jawa Tengah (1945-1946). Salajengipun ndhèrèk pendidikan Pulisi Akademi lan makarya wonten ing pérangan Purel, Jawatan Kepulisian Nagara.

Karier 

Taun 1950, Hoegeng ndhèrèk Kursus Orientasi wonten ing Provost Marshal General School wonten ing Military Police School Port Gordon, George, Amérikah Sarékat. Saking punika, piyambakipun njabat dados Kepala DPKN Kantor Pulisi Jawa Timur wonten ing Surabaya (1952). Lajeng dados Kepala Pérangan Reserse Kriminil Kantor Pulisi Sumatera Utara (1956) wonten ing kutha Medan. Taun 1959, ndhèrèk pendidikan Pendidikan Brimob lan dados satunggaling Staf Direktorat II Mabes Kepulisian Nagara (1960), Kepala Jawatan Imigrasi (1960), Mantri luran Nagara (1965), lan dados Mantri Sekretaris Kabinet Inti taun 1966. Sasampunipun Hoegeng pindhah dhateng markas Kepulisian Nagara karieripun minggah terus. Wonten ing mrika, piyambakipun njabat dados Deputi Operasi Pangak (1966), lan Deputi Men/Pangak Urusan Operasi ugi taksih wonten ing taun 1966. Pungkasan, wonten ing 5 Mèi 1968, Hoegeng dipunangkat dados Kepala Kepulisian Nagara (taun 1969, namanipun lajeng éwah dados Kapolri), nggantosaken Soetjipto Joedodihardjo. Hoegeng mungkasi masa jabatanipun nalika tanggal 2 Oktober 1971, lan dipungantosaken déning Drs. Mohamad Hasan.

Penghargaan 
Adedhasar sadaya pengabdianipun dhateng nagara, Hoegeng Imam Santoso sampun pikantuk sajumlah tandha jasa,
 Bintang Gerilya
 Bintang Dharma
 Bintang Bhayangkara I
 Bintang Kartika Eka Paksi I
 Bintang Jalasena I
 Bintang Swa Buana Paksa I
 Satya Lencana Sapta Marga
 Satya Lencana Perang Kemerdekaan (I dan II)
 Satya Lencana Peringatan Kemerdekaan
 Satya Lencana Prasetya Pancawarsa
 Satya Lencana Dasa Warsa
 Satya Lencana GOM I
 Satya Lencana Yana Utama
 Satya Lencana Penegak
 Satya Lencana Ksatria Tamtama.

Cathetan suku 

Kapolri
Lair 1921
Pictor inggih punika salah satunggaling rasi lintang ingkang mapan wonten ing belahan langit sisih kidul. Rasi lintang pictor mapan wonten ing antawisipun lintang ingkang pinter inggih punika Canopus lan Large Magellanic Cloud. Rasi lintang punika ingghih nama Latin saking painting, nanging ing kasunyatanipun, rasi lintang punika nama aslinipun inggih punika Equuleus Pictoris. RAsi lintang punika sepisanan dipunbiwarakaken lan dipunparingi nama déning Abbé Nicolas Louis de Lacaille wonten ing abad kaping 18.

Lintang-lintang
Rasi lintang Pictor punika gadhah aréa ingkang ambanipun 247 drajat persegi lan ngewrat kalih lintang ingkang dipunmangertosi minangka planit-planit. Rasi lintang punika saged dipuntingali ing garis lintang antawisipun +26° lan-90°, lan ingkang saé piyambak dipuntingali ing pukul 9 dalu ing salebeting sasi Januari.
 Lintang ingkang padhang piyambak wonten ing konstelasi Pictor punika inggih kanthi nama alpha Pictoris, salah satunggaling lintang tipe A ingkang umuripun udakawis 660 milyar taun, ingkang tebihipun kirang langkung 99 taun cahya saking bumi. Alpha Pictoris inggih punika lintang wonten ing kutub kidul saking planit Merkurius.
 Beta Pictoris inggih punika lintang ingkang padhang piyambak nomer kalih wonten ing konstelasi Pictor, lan punika inggih kalebet lintang ingkang sanget enem kanthi umuripun kirang saking 20 milyar taun. Lintang punika gadhah kempalan lebu ingkang kathah lan ugi gas, kanthi komposisinipun meh sami kaliyan komposisi galaksi Bimasekti. Lintang punika inggih anggota paling wigati wonten ing Beta Pictoris Moving Group, satunggaling grup saking 28 lintang enem ing 17 sistem lintang, ingkang tebihipun kirang langkung 115 taun cahya. Beta Pictoris mapan wonten ing jarak 63,4 taun cahya saking bumi.
Kapteyn’s Star (HD 33793) inggih punika satunggaling wujud red dwarf ingakng tebihipun 12,78 taun cahya.
Pictor ugi ngewrat objek langit lebet ingkang kedah dipuncathet, inggih punika wonten NGC 1705 ingkang kalebet galaksi kurcaci ingkang boten aturan, ingkang ambanipun 2.600 taun cahya kanthi tebihipun kirang langkung 16,6 taun cahya.

Pictor kalebet satunggal kulawarga kaliyan rasi lintang Lacaille sesarengan kaliyan rasi lintang Norma, Circinus, Telescopium, Microscopium, Sculptor, Fornax, Caelum, Horologium, Octans, Mensa, Reticulum lan Antlia. 
Rasi lintang sanèsipun ingkang ngiteri rasi lintang Pictor inggih punika rasi lintang  Caelum, Carina, Columba, Dorado, Puppis lan Volans.

Cathetan suku

</ref>
 
 
 

 
 
 
 

 
</ref>

Rasi lintang
Perseus inggih punika satunggaling rasi lintang ingkang alit ingkang mapan wonten ing belahan langit sisih lor. Nama punika medal sasampunipun wonten mitos Yunani kanthi wontenipun tokoh Perseus. Rasi lintang punika inggih kalebet wonten ing 88 rasi lintang modhern ingkang dipundhaptar déning International Astronomical Union. Konstelasi punika ngewrat kathah variabel lintang Algol (β Per), lan punika mapan wonten ing udan meteor taunan.

Lintang-lintang 
Rasi lintang Perseus gadhah aréa ingkang ambanipun kirang langkung 615 drajat persegi ingkang tigang lintang ingkang dipunmangertosi minangka planit-planit. Rasi lintang punika ingkang saé piyambak dipuntingali wonten ing garis lintang ing antawisipun +90° lan-35°, ing jam 9 dalu ing sadangunipun sasi Dhésèmber.
Lintang ingkang padhang piyambak wonten ing Persus inggih punika lintang alpha Persei ingkang ugi gadhah nama tradhisional Mirfak (siku) lan Algenib (sisinipun). Mirfak inggih punika super raksasa jene-pethak ingkang mapan wonten ing tebih kirang langkung 590 taun cahya saking bumi. Tingkat padhang lan kinclongipun langkung ping 5.000 tinimbang kagunganipun srengéngé.
Beta Persei inggih langkung misuwur kanthi nama tradhisionalipun, Algol, ingkang maujud saking frasa Arab "ra's al-ghul" ingkang tegesipun "sirah raksasa". Algol inggih punika lintang binar spektroskopik wujud elips, ingkang ing kasunyanipun wujud sistem tigang lintang, lan satunggal variabelipun kapanggih wonten ing langit. Tebihipun inggih kirang langung 92,8 taun cahya saking bumi.
Zeta Persei inggih punika super raksasa sanèsipun ingkang kalebet kelas B, ingkang tebihipun kirang langkung 980 taun cahya. Lintang punika gadhah padhang ingkang langkung kinclong tinimbang srengéngé langkung ping 105.000.
Epsilon Persei, utawi Adidi Australis inggih punika sistem lintang ganda sanèsipun ingkang wernanipun biru, ingkang kalebet kelas B. Adid Australis tabihipun kirang langkung 540 taun cahya saking bumi.Gamma Persei utawi ingkang dipunmangertosi kanthi sebatan Al Fakhir utawi Alpecher lan Seid, inggih punika kalebet sistem lintang ganda sanèsipun, ingkang ngewrat raksasa jene lan lintang pengamping pethak. Lintang punika tebihipun kirang langkung 260 taun cahya.Delta Persei utawi Adid Borealis inggih punika satunggaling raksasa biru ingkang tebihipun 530 taun cahya. Lintang punika gadhah nama tradhisional, Basel, ingkang tegesipun "ingkang paling wantun".IIota Persei'', inggih punika lintang ingkang kados srengéngé ingkang papanipun langkung caket kaliyan galaksi Bimasekti, ingkang tebihipun namung 34 taun cahya.

Perseus taksih kalebet kulawarga rasi lintang Perseus, sesarengan kaliyan rasi lintang Cassiopeia, Cepheus, Andromeda, Pegasus, Cetus, Auriga, Lacerta lan Triangulum. Rasi lintang sanèsipun ingkang wonten ing sakitering rasi lintang Perseus inggih punika rasi lintang Cassiopeia, Andromeda, Triangulum, Aries, Taurus, Auriga lan Camelopardalis.

Cathetan suku 

Rasi lintang
Pegasus inggih punika satunggaling rasi lintang ingkang mapan wonten ing belahan langit sisih lor. Rasi lintang punika kalebet pitung rasi lintang ingkang paling ageng ing langit. Nama punika medal sasampunipun wonten mitos sewiwi jaran lan dipuntepangaken déning astronom Yunani inggih punika Ptolemy ing abad kaping kalih. Rasi lintang punika inggih kalebet wonten ing 88 rasi lintang modhern ingkang dipundhaptar déning International Astronomical Union.

Lintang-lintang 
Rasi lintang Perseus gadhah aréa ingkang ambanipun kirang langkung 1121 drajat persegi ingkang tigang lintang ingkang dipunmangertosi minangka planit-planit. Rasi lintang punika ingkang saé piyambak dipuntingali wonten ing garis lintang ing antawisipun +90° lan-60°, ing jam 9 dalu ing sadangunipun sasi Oktober.
Lintang ingkang padhang piyambak wonten ing Persus inggih punika lintang epsilon Pegasi ingkang ugi kanthi sebatan "Enif" (irung). Epsilon Pegasi ingih satungaling super raksasa oranye ingkang tebihipun kirang langkung 672 taun cahya saking bumi. Lintang punika minangka irungipun Pegasus.
Rasi lintang pegasus punika sapérangan ageng inggih wujud material asterik' ingkang misuwur dipunkenal minangka kothakan Pegasus. Asterik ingkang wonten inggih nggambaraken badanipun PEgasus, ingkang dipunsusun dhedhasar lintang alpha, beta, lan gama pegasi sesarengan kaliyan alpha Andromeda, Alpheratz.Alpha Pegasi inggih punika lintang ingkang padhang piyambak nomer tiga ing konstelasi pnika, ingkang punika inggih kothak paling wigati lan amba ingkang mapan wonten ing tebih 140 taun cahya saking bumi. Lintang punika ugi misuwur kanthi sebatan Markab utawi Marchab, ingkang ing basa Arab tegesipun pelana jaran.Beta Pegasi utawi ingkang misuwur kanthi sebatan Scheat (karemenan), inggih punika satunggaling raksasa abrit ingkang kalebet lintang variabel ingkang boten aturan, lan punika inggih kalebet lintang ingkang padhang piyambak nomer kalih wonten ing PEgasus.Gamma Pegasi utawi Algenib (sisinipun) inggih punika Cephei Beta jinis variabel ingkang tebihipun kirang langkung 335 taun cahya. Punika kalebet lintang biru ingkang panas, lan langkung kinclong tinimbang srengéngé ping 4000, kanthi magnitudonipun ingkang katingal inggih punika 2,83.Eta Pagasi utawi Matar (lintang udan ingkang bejo) inggih punika kalebt lintang binet ingkang mlebet sistem lintang ganda, ingkang tebihipun 215 taun cahya. Komponèn padhangaipun inggih lintang raksasa kelas G, déné lintang ingkang ngampingi inggih lintang kerdil kelas A.Zeta Pegasi utawi Homam inggi punika lintang kerdil kelas B ingkang tebihipun 209 taun cahya.
51 Pegasi, satunggaling lintang ing rasi lintang punika, inggih punika lintang sepisanan ingkang wujudipun kados srengéngé ingkang gadhah extrasolar'' planit.
Pegasus taksih kalebet kulawarga rasi lintang Perseus, sesarengan kaliyan rasi lintang Cassiopeia, Cepheus, Andromeda, Perseus, Cetus, Auriga, Lacerta lan Triangulum. Rasi lintang sanèsipun ingkang wonten ing sakitering rasi lintang Pegasus inggih punika rasi lintang Lacerta, Andromeda, Cygnus, Vulpecula, Equuleus, Aquarius lan Pisces.

Cathetan suku 

Rasi lintang
Pavo inggih punika satunggaling rasi lintang ingkang mapan wonten ing belahan langit sisih kidul. Pavo inggih nama Latin saking merak. Rasi lintang punika kalebet salah satunggal saking kalih welas rasi lintang ingkang dipundamel déning Petrus Plancius saking asailing observasi Pieter Dirkszoon Keyser lan Frederick de Houtman, lan rasi punika sepisanan dipuntepangaken kanthi diameter 35 cm wonten ing peta globe langit ing taun 1597 utawi 1598 ing Amsterdam déning Plancius sesarengan kaliyan Joducas Hondius. Déné ingkang sepisanan nggambaraken rasi lintang punika wonten ing atlas langit ing Uranometria Johann Bayer ing taun 1603. Rasi lintang punika inggih kalebet wonten ing 88 rasi lintang modhern ingkang dipundhaptar déning International Astronomical Union.

Sajarah lan Mitos 
Mitos Merak wonten ing wekdal Greco-Roman lan dhedhasar cariyosipun Jason lan Argonauts. Argo inggih punika nama ingkang nyipta, Argos, ingkang dipunéwah-éwahi dados satunggaling manuk merak wonten ing mitos Juno sasampunipun piyambakipun tilar dunya lajeng dipunkurmati kanthi kekal minangka satunggaling rasi lintang. Piyambakipun dipunpapanaken wonten ing rasi lintang caket kaliyan rasi Argo NAvis ingkang makili rasi lintang Argo.

Lintang-lintang 
Rasi lintang Pavo gadhah area ingkang ambanipun kirang langkung 378 drajat persegi ingkang sekawan lintang ingkang dipunmangertosi minangka planit-planit. Rasi lintang punika ingkang saé piyambak dipuntingali wonten ing garis lintang ing antawisipun +90° lan-60°, ing jam 9 dalu ing sadangunipun sasi Agustus.
Lintang ingkang padhang piyambak wonten ing Persus inggih punika lintang alpha Pavonis inggih punika satungaling lintang binar spektroskopik ingkang ugi dipunmangertosi minangka satunggaling merak, ingkang namanipun pikantuk ing taun 1930.
Delta Pavonis inggih punika lintang sanèsipun ingkang kelebet sub raksasa ingkang maleh dados raksasa abrit, ingkang mapan tebihipun 19,9 taun cahya. Lintang punika meh sami kaliyan srengéngé.
Phi-2 Pavonis inggih punika lintang sanèsipun wonten ing Pavo ingkang meh kados srengéngé. Lintang punika inggih lintang kerdil jene-pethak, ingkang mapan tebihipun kitang langkung 82 taun cahya saking bumi.
Gamma Pavonis inggih punika lintang kerdil warna jene ingkang langkung padhang tinimbang srengéngé, ingkang mapan tebihipun 30,1 taun cahya.
Rasi lintang pavo boten gadhah kathah objek langit lebet. Kluster ingkang namung saged dpuntingali kanthi mripat langsung inggih punika NGC 6852, ingkang papanipun caket kaliyan alpha Pavonis, ingkang tebihipun 20.000 taun cahya.

Pavo taksih kalebet kulawarga rasi lintang Johann Bayer, sesarengan kaliyan rasi lintang Hydrus, Dorado, Volans, Apus, Grus, Phoenix, Tucana, Indus, Chamaeleon lan Musca. Rasi lintang sanèsipun ingkang wonten ing sakitering rasi lintang Pegasus inggih punika rasi lintang Octans, Apus, Ara, Telescopium lan Indus.

Cathetan suku 

Rasi lintang
Untuk Rena inggih punika salah satunggaling filem Indonésia ingkang dipunrilis ing taun 2006 ingkang dipunsutradarani Riri Riza. Ingkang dados paraga ing filem punika inggih punika Maudy Ayunda, Surya Saputra, Karlina Inawati, Nobuyuki Suzuki, Raja Khalil Gibran, Sally Ann Gething, Afifah Isykarima, lan Aldy Zulfikar.

Sinopsis 

Rena (Maudy Ayunda), laré ingkang yuswanipun 11 taun wiwit alit manggèn ing Rumah Matahari. Rumah Matahari inggih punika satunggaling panti asuhan ingkang ayem lan kathah guyu. Ing panti ingkang ngayomi udakawis 30 laré punika, Rena gadhah rayi-rayi ingkang diayomi sanget déning piyambakipun. Rena ugi asring damel polah nalikanipun wonten calon tiyang sepuh ingkang badhé mendhet putra.

Nalika badhé mlebet sasi suci Ramelan, wonten satunggal dhayoh nyalawadi ingkang sowan ing Rumah Matahari. Dhayoh punika namanipun Yuda (Surya Saputra). Prekawis punika ndadosaken Rena kuwatir amargi piyambakipun ngira manawi Om Yuda dugi kanggé mendhet salah satunggaling rayinipun. Rena lajeng ngajak rayi-rayinipun supados ngatos-atos kaliyan Om Yuda. Nanging, Om Yuda tetep sowan ing saben minggu lan saya dangu saged akrab kaliyan laré-laré ing Rumah Matahari. Swasana ing Rumah Matahari wiwit éwah. Dumadakan Rena ngraos celak sanget kaliyan Om Yuda.

Album 

{{Album infobox|
  Name        = Ost. Untuk Rena |
  Type        = Album |
  Artist      = Mocca |
  Cover       = Ost_Untuk_Rena.jpg |
  Background  = MistyRose |
  Released    = 2006 |
  Recorded    = |
  Genre       = Pop |
  Length      = |
  Label       = |
  Producer    = |
  Last album  = Friends  (2005) |
  This album  = Ost. Untuk Rena(2006) |
  Next album  = Colours  (2007)
|}}
Ost. Untuk Rena inggih punika musik kaping tiga karyanipun Mocca ingkang dipunrilis ing taun 2006 kanggé ngiringi filem Untuk Rena''.

Pratélan lagu 

 Sunday Afternoon
 Sebelum Kau Tidur
 Hanya Satu
 Friend
 Happy
 Sunday Afternoon (akustik)

Pranala njawi 
 Situs Resmi

Cathetan suku 

Filem
Album taun 2006
Film Indonésia taun 2006